b'\n_START_ARTICLE_\nDet norske jentekor\n_START_PARAGRAPH_\nDet norske jentekor er et sangkor med ca. 110 jenter fra 6 til 26 \xc3\xa5r. Koret best\xc3\xa5r av rekruttgruppa (1., 2. og 3. klasse), aspirantkoret (4., 5. og 6. klasse), hovedkoret (7., 8., 9. og 10. klasse) og studiokoret (videreg\xc3\xa5ende skole og opp til 26 \xc3\xa5r).\n_START_SECTION_\nHistorikk\n_START_PARAGRAPH_\nMarie Foss stiftet NRKs pikekor i 1947 og ledet det fram til 1985, deretter var Ingunn Bjorland dirigent etterfulgt av Stefan Sk\xc3\xb6ld, Reza Aghamir og Edle Stray-Pedersen ._NEWLINE_NRKs jentekor ble lagt ned i 1994, da NRK ikke lenger \xc3\xb8nsket \xc3\xa5 st\xc3\xa5 som ansvarlig, men gjenoppsto straks som  en selvstendig organisasjon under navnet Det norske jentekor. I perioden 1995 til 2005 var Barbro Karita Grenersen dirigent. Anne Karin Sundal-Ask. er dagens kunstneriske leder og dirigent for koret og har v\xc3\xa6rt ansatt i organisasjonen siden mai 2005._NEWLINE_Koret har hatt mange oppdrag, som operaframf\xc3\xb8relser, urframf\xc3\xb8relser og konserter med kjente solister. Det Norske Jentekor f\xc3\xa5r stadig nye samarbeidspartnere og strekker seg mot m\xc3\xa5let om \xc3\xa5 v\xc3\xa6re Hele Norges Jentekor.\n_START_SECTION_\nDiskografi\n_START_PARAGRAPH_\n1999: CD med blant annet musikk fra konkurransen i Llangollen_NEWLINE_2007: \xe2\x80\x9dJulens hjerte\xe2\x80\x9d en samling gamle julesanger arrangert av Henning Sommerro p\xc3\xa5 plateselskapet Kirkelig Kulturverksted. (hovedkoret)_NEWLINE_2015 \xe2\x80\x9dWitch mass\xe2\x80\x9d \xe2\x80\x93 Grex Vocalis, Kammerkoret NOVA og Det Norske Jentekor (studiokoret)_NEWLINE_2016 \xe2\x80\x9dGjenta Jenta\xe2\x80\x9d - Meg og kammeraten min og Det Norske Jentekor (aspirantkoret)_NEWLINE_2016 \xe2\x80\x9dMultiverse\xe2\x80\x9d Anette Askvik (Det Norske Jentekor korer) _NEWLINE_2017 Snydelig \xe2\x80\x93 Meg og kammeraten min, Kringkastingsorkesteret og Det Norske Jentekor (aspirantkoret)_NEWLINE_2017 Folketoner \xe2\x80\x93 Det Norske Jentekor utgitt p\xc3\xa5 2L (studiokoret)'